Държавен вестник, бр. 67, 2000 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  67
2. сухо—поръсване на минералния тор в меж-
дуредията и последващо поливане, или извън-
кореново (листно подхранване) във вид на сла-
бо концентрирани водни разтвори.
(2) Извънкореновото подхранване се извър-
шва в края на деня в безоблачно време с леко
навлажняване на листата с разтвора, без да се
допуска стичане на течността.
Чл. 29. (1) Оптималните норми на торене се
установяват диференцирано в зависимост от
запасеността на почвата с хранителни елемен-
ти, потребността на съответния вид от храни-
телни вещества, от климатичните условия и др.
(2) Когато не е установена запасеността на
почвата с хранителни вещества, се прилагат
следните указания и общи торови норми за ос-
новно торене:
1. оборски тор—2—3 т/дкa на черноземни
почви и 3—4 т/дкa за другите почвени типове;
2. азот—3—4 кг/дкa (10—12 кг амониева се-
литра или 15—20 кг амониев сулфат);
3. фосфор—6—10 кг/дкa P2O5 (30—50 кг/дкa
суперфосфат);
4. калий—3—4 кг/дкa K2O (6—10 кг/дкa ка-
лиев сулфат или калиев хлорид);
5. при производство на иглолистни фиданки
количеството на азота се увеличва с 30—50 %,
а на фосфора се намалява с 30—40 %;
6. при производство на бялборови фиданки
върху нископлодородни кафяви горски почви
да се използват следните средни торови норми:
азот—4 кг/дкa; фосфор—12 кг/дкa; калий—
0,7 кг/дкa;
7. за школите при основно торене се прила-
гат следните общи торови норми: оборски тор—
4—6 т/дкa; азот—3 кг/дкa; фосфор—5—7 кг/дкa;
калий—7—10 кг/дкa;
8. птичият тор се внася предсеитбено при
норма 200—400 кг/дкa;
9. суперфосфатът се внася в широколистни
семенища при норма 12—15 кг/дкa, а в иглолист-
ни—8—10 кг/дкa и се прибавя 4—5 кг/дкa пепел.
(3) Количествените отношения между основ-
ните хранителни елементи (азот, фосфор, ка-
лий) трябва да се привеждат с торенето към
следните оптимални стойности:
1. за едногодишни фиданки—1 : 3,6 : 0,24;
2. за двегодишни фиданки—1 : 2,7 : 0,2;
3. за тригодишни фиданки—1 : 2,8 : 0,04.
Чл. 30. (1) За поддържане на влажностните
условия на почвата, пълноценно усвояване на
торовете и регулиране на температурния режим
в оранжерии се прилага поливане.
(2) Сроковете и нормите за поливане се оп-
ределят от биологичните особености на видо-
вете, фазата на развитие на растенията, водно-
физичните свойства на почвата и метеороло-
гичните условия.
(3) Поливането се извършва в края на деня,
рано сутрин или в облачно време.
(4) Поливките се прекратяват към средата
на август.
Г л а в а  ч е т в ъ р т а
ПРОИЗВОДСТВО НА СЕМЕНИЩНИ
ФИДАНКИ
Раздел I
Изисквания към семената и предпосевна
подготовка
Чл. 31. (1) За семенно производство в горс-
ките разсадници се използват семена, окачест-
вени в ГСС и придружени с валидни документи
за произход и качество съгласно Инструкцията
за горска селекция и семепроизводство.
(2) Във временните разсадници под склопа
на семепроизводствените насаждения се изпол-
зва естественият налет и/или посев на семена
от същия вид и произход.
Чл. 32. (1) С цел увеличаване процента и
дружността на поникването, по-добър растеж и
устойчивост на пониците и фиданките се извър-
шва предпосевната подготовка на семената.
(2) Съобразно характера и степента на се-
менния покой и срока на посев се прилагат след-
ните методи за предпосевна подготовка:
1. семената с принудителен покой се подгот-
вят чрез накисване във вода, рътене, снегуване,
ледуване или обработване в хладилник;
2. семената с физичен покой (твърдите се-
мена) се подготвят чрез хидро-термична обра-
ботка, механична или химична скарификация;
3. химичният покой се преодолява чрез на-
кисване и промиване на семената и отстранява-
не на тъканите, съдържащи инхибитори;
4. морфологичният покой на семената се
преодолява чрез топъл период на страти-
фициране;
5. физиологичният покой на семената се
преодолява чрез есенен посев, студена стра-
тификация или посев на семената във физиоло-
гична зрелост;
6. когато физиологичният покой на семена-
та е комбиниран с морфологичен или механи-
чен, семената се подготвят чрез топло-студена
стратификация.
(3) Допускат се ускорена стратификация и
други обработки на семената.
(4) Прилагат се обеззаразяване с фунгици-
ди и обработка на семената с инсектициди и
репеленти.
Раздел II
Подготовка на кварталите и лехите
Чл. 33. (1) В зависимост от възприетия начин
на производство в посевния отдел се оформят лехи
или квартали по следните изисквания:
1. по възможност лехите и лентите се зала-
гат в направление изток—запад;
2. в низинни разсадници и при леки почви се
подготвят равни лехи и квартали, а в планинс-
ки разсадници и при тежки почви—високи;
3. пътеките между кварталите, лентите и
лехите се оформят с ширина 45—70 cм според
теглителните средства;